Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: valamint a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a
Paragraph Index: 262

5. Gyártóművi felügyeleti ellenőrzés A II. fejezet 2.1. pontjában foglaltak figyelembevételével a Felügyelet gyártóművi felügyeleti ellenőrzést végez a II. fejezet 2.1.2. pontjának megfelelő kérelemre, amelyhez a kérelmezőnek a gyártási típusengedélyt, illetőleg a biztonságtechnikai behozatali engedélyt és a gyártási bizonylatokat át kell adnia a Felügyeletnek. 5.1. A gyártóművi felügyeleti ellenőrzéshez szükséges bizonylatok: 5.1.1. külön-külön a béléstest, a bevonat és a kompozit palack bizonylatai, 5.1.2. a gyártáshoz felhasznált anyagok műbizonylatai, illetőleg a felhasznált anyagok származását és vizsgálatát igazoló bizonylatok, 5.1.3. a béléstesten alkalmazott hőkezelési eljárás jellemzőit tartalmazó bizonylatok, amelyekből megállapítható, hogy a palackokat milyen hőkezelési eljárásnak vetették alá, 5.1.4. a béléstest gyártási (pl. alakítási, hegesztési, előfeszítési eljárások) adatait tartalmazó bizonylatok és a vizsgálati bizonylatok, 5.1.5. a béléstest gyártóművi felügyeleti ellenőrzés igazolása, 5.1.6. a kompozit palack bevonat anyagbizonylatai, gyártási adatait tartalmazó bizonylatok és a vizsgálati bizonylatok, 5.1.7. a kompozit palack 3.3. pont szerinti vizsgálatainak bizonylatai, 5.1.8. az I. fejezet 3. pontja szerinti megjelölésekkel ellátott palackokról a II. fejezet 2.1.3. pontjának megfelelő jegyzék. 5.2. A gyártóművi felügyeleti ellenőrzés során — ha a kompozit palack külön béléstestből és bevonatból készül, mind a béléstestre, mind a bevonattal ellátott kompozit palackra vonatkozóan — 5.2.1. a Felügyelet megállapítja, hogy — a palackok az érvényes gyártási típusengedélyben, illetőleg a biztonságtechnikai behozatali engedélyben foglaltaknak megfelelnek-e, — az anyagok bizonylatai az engedélyezési dokumentációt kielégítik-e, — a béléstestre vonatkozó fejezet szerinti műszaki előírásokat betartották-e, — a gyártónak az 5.1.6. pont szerinti jegyzékében megadott adatok helyesek-e; ha az ellenőrzések eredményei megfelelőek, akkor a Felügyelet kiállítja az e fejezet 3. melléklete szerinti gyártóművi felügyeleti ellenőrzés igazolását, 5.2.2. a kérelmezőnek a gyártóművi felügyeleti ellenőrzéshez szúrópróbaszerűen kell kiválasztani a palackokat; a fém béléstestű kompozit palack vizsgálatánál a béléstestet a Szabályzat megfelelő (IV., V., VI. vagy VII.) fejezete, továbbá a vonatkozó harmonizált európai szabvány* vagy más, nemzetközileg elfogadott előírás alapján kell elvégezni; a bevonat, valamint a kompozit palack gyártóművi felügyeleti ellenőrző vizsgálatát a gyártási folyamat és a gyártásközi vizsgálat minden lényeges lépésének ellenőrzésével, a vonatkozó harmonizált európai szabvány*, illetőleg az elfogadott nemzetközi előírás szerint kell elvégezni, 5.2.3. a szúrópróbaszerű kiválasztást, valamint az összes vizsgálatokat a Felügyelet ellenőrzése és jelenléte mellett kell végezni, 5.2.4. ha az előírt összes vizsgálatot elvégezték, és azok eredménye megfelelő, akkor a vizsgálati tétel minden palackján a Felügyelet ellenőrzése mellett víznyomáspróbát kell végezni.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes